Document ID: /fineweb-2-swissfilter-quality_10-filterrobots/filtered/02038.jsonl.gz/742

La concurrenza internaziunala da Goldwell Color Zoom Challenge 2016 è l’october a Stockholm. Là vul Myriam Egli persvader la giuria cun sia interpretaziun individuala dal trend Disrupt, sco l’interpresa KAO Switzerland SA communitgescha. Ils victurs vegnan elegids en trais categorias.
Gronda onur
Sco Myriam Egli (36 onns) di, saja ella loscha d'astgar represchentar il team svizzer da Goldwell a Stockholm. I saja ina gronda onur ed ella veglia persvader la giuria cun sia creaziun da la frisura.